Diari Oficial de la Generalitat Valenciana


Sumari del DOGV 9771, del 22-01-2024 (2024/361)

Anunci de la informació pública del Programa d'actuació integrada per al desenvolupament de la unitat d'execució del Pla de reforma interior Periodista Gil Sumbiela.
---------------------------------------------------------------------------------------------------------------------------------------------------------------------

### Dades del document

Número de DOGV
:   9771

Data del DOGV
:   22-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/361


Data del document
:   15-01-2024

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci de la informació pública del Programa d'actuació integrada per al desenvolupament de la unitat d'execució del Pla de reforma interior Periodista Gil Sumbiela. [2024/361]  
La Junta de Govern local, en sessió ordinària celebrada l'11 de desembre de 2023, va adoptar el següent acord, que en la seua part dispositiva diu el següent:  
  
«Primer. Sotmetre a informació pública la iniciativa de Programa d'actuació integrada per al desenvolupament de la unitat d'execució del Pla de reforma interior Periodista Gil Sumbiela, presentat per la mercantil Landcompany 2020, SL, en règim de gestió per persones propietàries, per un període de 45 dies hàbils a comptar des de l'endemà de la seua publicació en el Diari Oficial de la Generalitat Valenciana, a l'efecte de presentació d'al·legacions, de conformitat amb el que es disposa en els articles 61.1a) i 55.2 del text refós de la Llei d'ordenació del territori urbanisme i paisatge, aprovat pel Decret legislatiu 1/2021, de 18 de juny, del Consell.  
L'anunci de sotmetiment a informació pública del referit PAI es publicarà en el Diari Oficial de la Generalitat Valenciana i en premsa escrita de gran difusió. L'expedient administratiu es trobarà a la disposició dels interessats i ciutadans en general per al seu examen i consulta, en el Servici d'Assessorament Urbanístic i Programació situat en la segona planta del pati B de l'edifici de Tabacalera, situat al carrer Amadeu de Savoia, núm. 11, de València, i també podrà consultar-se el text íntegre en la pàgina web municipal www.valencia.es/urbanismo.  
  
Segon. Sol·licitar informe a l'Entitat Pública de Sanejament d'Aigües Residuals (EPSAR) i als servicis municipals i entitats subministradores dels servicis públics urbans citats en el fonament jurídic tercer per a la seua emissió durant el mateix termini d'informació pública. La falta d'emissió dels informes en el termini establit permetrà prosseguir la tramitació de les actuacions.  
Tercer. Comunicar el present acord de manera telemàtica a la Conselleria competent en urbanisme a l'efecte del compliment de l'article 3 del Decret 65/2021, de 14 de maig, del Consell, de regulació de la plataforma urbanística digital i de la presentació dels instruments de planificació urbanística i territorial.  
Quart. Notificar el present acord a les persones propietàries afectades, als qui figuren en l'expedient com a interessats i a la mercantil Landcompany 2020, SL, així com comunicar-lo als Servicis de Llicències Urbanístiques i Gestió Urbanística.»  
  
València, 15 de gener de 2024.- El secretari Manuel Latorre Hernández.